ექტორ იასალდე

ექტორ კასიმირო იასალდე (; დ. 29 მაისი, 1946, ვილა ფიორიტო, ბუენოს-აირესი, არგენტინა — გ. 18 ივნისი, 1997, ბუენოს აირესი) — არგენტინელი ფეხბურთელი, მეტსახელად ჩიროლა. თამაშობდა თავდამსხმელის პოზიციაზე. მისი საკლუბო კარიერის ყველაზე ნაყოფიერი პერიოდი უკავშირდება აველიანედას „ინდეპენდიენტეს“ და განსაკუთრებით კი ლისაბონის „სპორტინგს“, რომლის შემადგენლობაში თამაშის დროს  46 გოლით ევროპის ოქროს ბუცის მფლობელი გახდა. იგი იყო პირველი არგენტინელი და ასევე პირველი არაევროპელი ფეხბურთელი, რომელმაც ეს ჯილდო მოიპოვა. ამასთან, იგი ასევე პირველი მოთამაშე იყო, რომელიც 1970 წელს არგენტინის წლის საუკეთესო ფეხბურთელად დასახელდა.

ფიფას მონაცემებით, იასალდე ისტორიაში ერთ-ერთი ყველაზე შედეგიანი არგენტინელი ფეხბურთელია, რომელმაც ჯამურად უმაღლესი დივიზიონის 382 ოფიციალურ მატჩში 253 გოლი გაიტანა — არგენტინის, პორტუგალიისა და საფრანგეთის საფეხბურთო კლუბებში ასპარეზობისას.

1968 წლიდან იცავდა არგენტინის ეროვნული ნაკრების ღირსებას.Argentina 1968 // footballdatabase.eu 1974 წლის დასავლეთ გერმანიის მსოფლიო ჩემპიონატის მონაწილე არგენტინის ეროვნული ნაკრების შემადგენლობაში.Argentina 1974 // solofutbol.cl მიიჩნევენ არგენტინის ყველა დროის ერთ-ერთ საუკეთესო თავდამსხმელად.

 საკლუბო კარიერა 
 ადრეული წლები 
დაიბადა 1946 წლის 29 მაისს აველიანედას ღარიბ უბანში — ვილა ფიორიტოში, იმავე რაიონში, სადაც დიეგო მარადონა. არასახარბიელო სოციალური მდგომარეობის გამო მუშაობის დაწყება 13 წლის ასაკიდან მოუწია. ყიდდა გაზეთებს, ბანანს, ხილს ან დამტვრეულ ყინულს, რათა გამომუშავებული გროშები (ამიტომაც შეარქვეს „ჩიროლა“) სახლში მიეტანა და მშობლებს მრავალშვილიანი ოჯახის გამოკვებაში დახმარებოდა. ფეხბურთში შემთხვევითობის წყალობით მოხვდა. ერთხელ იგი თავის მეგობარს, ორასიო აგირეს ბუენოს-აირესში სტუმრობდა, რომელიც სამოყვარულო კლუბ „პირანიაში“ თამაშობდა. იასალდეს, მისივე თხოვნით, გუნდის ვარჯიშში მონაწილეობის უფლება დართეს, რამაც მწვრთნელის ყურადღება მიიქცია და ვარჯიშის შემდეგ, იმავე დღეს მას კლუბთან კონტრაქტის გაფორმება შესთავაზეს. მანამდე იგი „ლოს-ანდესის“ და „რასინგ კლუბის“ ახალგაზრდულ გუნდებში თამაშობდა, თუმცა ამ გუნდების მესვეურებმა მასში პერესპექტიული მოთამაშე ვერ დაინახეს და როგორც მოგვიანებით თავად იხსენებდა, მწვრთნელებს მისი საფეხბურთო მონაცემებისთვის რიგიანად ყურადღება არ მიუქცევიათ.Piraña: la cuna del gol // Clarín

 „ინდეპენდიენტე“ 

1967 წლიდან არგენტინული ფეხბურთის ერთ-ერთი გრანდის, აველიანედას „ინდეპენდიენტეს“ რიგებში დაიწყო თამაში და პირველივე წელს გუნდთან ერთად ნასიონალის ჩემპიონობა მოიპოვა. „ინდეპენდიენტემ“ ტურნირის ფარგლებში გამართული 15 შეხვედრიდან — 12 მატჩი მოიგო, 2 ფრედ დაასრულა და მხოლოდ ერთი წააგო. საერთო ჯამში 26 ქულა მოაგროვა და სატურნირო ცხრილში მომდევნო ადგილზე მყოფ „ესტუდიანტესს“ ორი ქულით აჯობა. 
იასალდემ ნასიონალის ჩემპიონატის ფარგლებში გამართული 15 შეხვედრიდან 9 შეხვედრაში ითამაშა, 10 გოლი შეაგდო და თანაკლუბელ ლუის არტიმეს შემდეგ, მეორე საუკეთესო შედეგი აჩვენა. არტიმე, რომელმაც ისალდეზე მხოლოდ ერთით მეტი (11) ბურთი გაიტანა, — ტურნირის ბომბარდირი, ხოლო იასალდე — მეორე საუკეთესო გოლეადორი გახდა.

„ინდეპენდიენტეს“ რიგებში პირველად 1967 წლის 8 ივლისს, მეტროპოლიტანოს ჩემპიონატის მე-19 ტურის კალენდარულ მატჩში, „ჩაკარიტა ხუნიორსის“ წინააღმდეგ გამოდის მინდორზე. შეხვედრა ფრედ 0–0 მთავრდება.19na. Fecha / 08.07.1967 en San Martín: Chacarita Juniors 0, Independiente 0. იასალდეს სადებიუტო შეხვედრა „ინდეპენდიენტემ“ ასეთი შემადგენლობით ჩაატარა: მიგელ ანხელ სანტორო, რობერტო ოსკარ ფერეირო, იდალინო მონგესი, დავიდ ასევედო, რიკარდო ელბიო პავონი, ვინსენტე დე ლა მატა, რაულ არმანდო სავოი, რაულ ემილიო ბერნაო, ლუის არტიმე, ექტორ იასალდე და ანიბალ რობერტო ტარაბინი. მთ. მწვრთნელი: ოსვალდო ბრანდაო.8-7-1967(M) (19·F) Chacarita Juniors 0–0 Independiente

პირველი გოლი მეტოქის კარში იმავე წლის 24 სექტემბერს, „პლატენსეს“ წინააღმდეგ სტუმრად გამართულ ნასიონალის ჩემპიონატის მესამე ტურის შეხვედრაში გააქვს. შეხვედრა „ინდეპენდიენტეს“ გამარჯვებით — 2–1 მთავრდება.3ra. Fecha / 24.09.1967 en Núñez: Platense 1 (Luis Medina), Independiente 2 (Raúl Savoy y Héctor Yazalde). მეოთხე ტურის მატჩი „ინდეპენდიენტემ“ საკუთარ მოედანზე, „ლანუსთან“, დიდი ანგარიშით — 5–2 მოიგო. ხუთიდან სამი ბურთი იასალდემ გაიტანა — პირველი ჰეთ-თრიკი კარიერაში.4ta. Fecha / 01.10.1967 en Avellaneda: Independiente 5 (Vicente de la Mata (h), Héctor Yazalde 3 y Roberto A. Tarabini), Lanús 2 (Ángel Silva 2 (1p)). მეხუთე ტურში „ინდეპენდიენტემ“ „კილმესი“ მიიღო და შეხვედრა კვლავ დიდი ანგარიშით 4–2 მოიგო. ოთხიდან ორი ბურთი იასალდემ გაიტანა (პირველი დუბლი).5ta. Fecha / 08.10.1967 en Avellaneda: Independiente 4 (Héctor Yazalde 2, José O. Pastoriza y Luis Artime), Quilmes 2 (Carlos A. Della Savia y Roberto Santiago). მეექვსე ტურში სტუმრად „ფერო კარილ ოესტე“ 2–1 დაამარცხა. პირველი ბურთი იასალდემ შეაგდო, მეორე კი რობერტო ტარაბინიმ თერთმეტმეტრიანიდან გაიტანა.6ta. Fecha / 15.10.1967 en Caballito: Ferro Carril Oeste 1 (Carlos A. Vidal), Independiente 2 (Héctor Yazalde y Roberto A. Tarabini (p)). მეშვიდე ტურში გათამაშების აუტსაიდერს რესისტენსიის „ჩაკო ფორევერს“ უმასპინძლა და შეხვედრა ისევ დიდი ანგარიშით 6–0 მოიგო. ამჯერად იასალდემ ექვსიდან მხოლოდ ერთი გოლი გაიტანა.7ma. Fecha / 22.10.1967 en Avellaneda: Independiente 6 (Roberto A. Tarabini, Héctor Yazalde, Raúl Savoy, Luis Artime 2 y Raúl Bernao), Chaco For Ever 0. მერვე ტურში სტუმრად, მარ-დელ-პლატაში, გენერალ სან-მარტინის სტადიონზე „სან-ლორენსო დე მარ-დელ-პლატა“ 3–0 დაამარცხა. იასალდემ აქაც გაიტანა. მეორე ბურთი რაულ არმანდო სავოიმ შეაგდო, ხოლო მესამე — ლუის არტიმემ. ეს იყო იასალდეს შთამბეჭდავი დასაწყისი „ინდეპენდიენტეს“ შემადგენლობაში, ზედიზედ ექვსი ტური ისე ითამაშა, რომ მოედანი უგოლოდ არ დაუტოვებია.8va. Fecha / 29.10.1967 en Mar del Plata: San Lorenzo de Mar del Plata 0, Independiente 3 (Héctor Yazalde, Raúl Savoy y Luis Artime).

თავის ბოლო გოლს „ინდეპენდიენტეს“ შემადგენლობაში 1970 წლის 8 დეკემბერს, ლა-პლატის „ხიმნასია ი ესგრიმასთან“ შინ გამართულ ნასიონალის ჩემპიონატის მე-18 ტურის შეხვედრაში აგდებს. მატჩი მასპინძელთა გამარჯვებით — 5–2 მთავრდება. ბოლოჯერ „ინდეპენდიენტეს“ მაისურით იმავე წლის 16 დეკემბერს, ნასიონალის ჩემპიონატის მე-20 ტურის საშინაო შეხვედრაში „ბანფილდის“ წინააღმდეგ გამოდის მინდორზე. მატჩი კვლავ მასპინძელთა გამარჯვებით, ამჯერად ანგარიშით 2–0 მთავრდება.

1970 წელს „ინდეპენდიენტესთან“ ერთად მეორედ მოიპოვა საჩემპიონო ტიტული. ამჯერად, მისმა გუნდმა მეტროპოლიტანოს ჩემპიონობა მოიპოვა, რომლის ფარგლებში ჩატარებულ 20 შეხვედრაში იასალდემ 12 გოლი შეაგდო. 

საერთო ჯამში, კლუბის შემადგენლობაში 1967–1970 წლებში არგენტინის პირველობაზე 113 შეხვედრა ჩაატარა და 71 გოლი გაიტანა.

 ლისაბონის „სპორტინგი“ 
1970 წლიდან მოწვევები ჰქონდა „სანტოსიდან“ და „პალმეირასიდან“, ასევე კონტრაქტს სთავაზობდნენ „ვალენსია“ და ლიონის „ოლიმპიკი“, მონტევიდეოს „ნასიონალი“ და „ბოკა ხუნიორსი“, თუმცა მან ლისაბონის „სპორტინგში“ გადაწყვიტა კარიერის გაგრძელება.

ლისაბონის „სპორტინგთან“ კონტრაქტი 1971 წლის 25 იანვარსHector Yazalde, eterno Chirola გააფორმა და თავის ახალ კლუბს 11 თებერვალს, პორტუგალიის მიმდინარე ჩემპიონატის შუა პერიოდში შეუერთდა. თუმცა იმ დროს უცხოელ ფეხბურთელებზე არსებული ლიმიტის გამო კლუბი ოფიციალურ შეხვედრებში მონაწილეობის მიზნით მას განაცხადში ვერ შეიყვანდა. ამ გარემოებიდან გამომდინარე, იასალდეს მიმდინარე სეზონის ბოლომდე მხოლოდ ამხანაგურ მატჩებში შეეძლო მონაწილეობის მიღება.

„სპორტინგის“ მაისურით პირველად 1971 წლის 24 თებერვალს, ამხანაგურ მატჩში, პარიზის „რედ სტარის“ წინააღმდეგ ითამაშა. მატჩი, რომელიც ლისაბონში, ჟოზე ალვალადეს სტადიონზე () შედგა — შიკუ ფარიას, ჟოაო ლარანჟეირას და ვიტორ გონსალვეშის გოლების წყალობით „სპორტინგმა“ მშრალი ანგარიშით — 3–0 მოიგო.1971-02-24 Sporting – Red Star

რაც შეეხება სატურნირო შეხვედრას, მისი ოფიციალური დებიუტი 1971 წლის 12 სექტემბერს, პორტუგალიის ჩემპიონატის პირველივე ტურის კალენდარულ მატჩში, „ბოავიშტას“ წინააღმდეგ შედგა. იასალდეს სადებიუტო შეხვედრა „სპორტინგმა“ ასეთი შემადგენლობით ჩაატარა: ვიტორ დამაში, ილარიუ და კონსეისაუ, პედრუ გომეში, ფრანსისკუ კალო, ჟოაო ლარანჟეირა, ვიტორ მანუელ დე ალმეიდა გონსალვეში, ფერნანდუ პერიშ და სილვა, ნელსონ ფერნანდეში (ჟოაო ლორენსუ), ჟოაკიმ ანტონიუ დინიში, შიკუ ფარია (დანი სილვა) და ექტორ იასალდე. მთ. მწვრთნელი: მარიუ ლინუ. შეხვედრა ამჯერადაც ლისაბონში, კვლავ ჟოზე ალვალადეს სტადიონზე გაიმართა და მასპინძელთა გამარჯვებით 4–1 დამთავრდა. ოთხიდან ორი ბურთი იასალდემ გაიტანა, მე-5 და 25-ე წუთებზე — სადებიუტო მატჩის პირველი ორი გოლი და შესაბამისად, პირველი დუბლი პორტუგალიურ კარიერაში.იასალდეს მიერ შეგდებული პირველი ორი ბურთის შემდეგ მესამე გოლი „ბოავიშტას“ კარში შიკუ ფარიამ, ხოლო მეოთხე — შეცვლაზე შემოსულმა ჟოაო ლორენსუმ შეაგდო.

პორტუგალიის ჩემპიონატი 1971–72

„სპორტინგის“ რიგებში 1971–72 წლების სეზონში პორტუგალიის პირველობაზე იასალდემ ოცდაათიდან 20 მატჩი ჩაატარა და 9 გოლი შეაგდო.Sporting CP matches - Primeira Liga 1971/72 // BeSoccerPortugal » Primeira Liga 1971/1972 » Calendario  „სპორტინგმა“ ტურნირის ფარგლებში გამართული 30 შეხვედრიდან — 17 მატჩი მოიგო, 9 ფრედ დაასრულა და 4 წააგო. საერთო ჯამში 43 ქულა მოაგროვა და სატურნირო ცხრილში ქვეყნის ჩემპიონის „ბენფიკასა“ და ვიცე-ჩემპიონის სეტუბალის „ვიტორიას“ შემდეგ მესამე ადგილი დაიკავა.Portugal » Primeira Liga 1971/1972

+ ჩატარებული მატჩები 1971-72 მოგება  ფრე  წაგება
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  გოლები
  შენიშვნა
  წყარო
  112.09.1971ლისაბონი „სპორტინგი“ 4–1 „ბოავიშტა“  Sporting CP 4–1 Boavista // BeSoccer
  219.09.1971ბარეირუ „ბარეირენსე“ 1–2 „სპორტინგი“  FC Barreirense 1–2 Sporting CP // BeSoccer
  325.09.1971ლისაბონი „სპორტინგი“ 2–0 „ატლეტიკუ“   Sporting CP 2–0 Atlético CP // BeSoccer
  403.10.1971მატოზინიუში „ლეიშოინში“ 1–3 „სპორტინგი“  Leixões 1–3 Sporting CP // BeSoccer
  517.10.1971ლისაბონი „სპორტინგი“ 1–0 „აკადემიკა“   Sporting CP 1–0 Académica // BeSoccer
  624.10.1971გიმარაინში „ვიტორია“ (გიმ.) 1–2 „სპორტინგი“  Vitória Guimarães 1–2 Sporting CP // BeSoccer
  731.09.1971ლისაბონი „ბელენენსეში“ 2–1 „სპორტინგი“   Os Belenenses 2–1 Sporting CP // BeSoccer
  805.12.1971ლისაბონი „სპორტინგი“ 3–0 კუფ (ბარეირუ)   Sporting CP 3–0 Fabril Barreiro // BeSoccer
  912.12.1971სეტუბალი „ვიტორია“ (სეტ.) 0–0 „სპორტინგი“   Vitória Setúbal 0–0 Sporting CP // BeSoccer
  1026.12.1971სანტუ-ტირსუ „ტირსენსე“ 3–5 „სპორტინგი“  Tirsense 3–5 Sporting CP // BeSoccer
  1102.01.1972ლისაბონი „სპორტინგი“ 0–3 „ბენფიკა“   Sporting CP 0–3 Benfica // BeSoccer
  1213.02.1972ლისაბონი „სპორტინგი“ 2–2 „ლეიშოინში“  Sporting CP 2–2 Leixões // BeSoccer
  1320.02.1972კოიმბრა „აკადემიკა“ 3–3 „სპორტინგი“  Académica 3–3 Sporting CP // BeSoccer
  1427.02.1972ლისაბონი „სპორტინგი“ 3–0 „ვიტორია“ (გიმ.)  Sporting CP 3–0 Vitória Guimarães // BeSoccer
  1512.03.1972ლისაბონი „სპორტინგი“ 2–1 „ბელენენსეში“   Sporting CP 2–1 Os Belenenses // BeSoccer
  1619.03.1972ფარუ „ფარენსე“ 1–1 „სპორტინგი“  Farense 1–1 Sporting CP // BeSoccer
  1726.03.1972ლისაბონი „სპორტინგი“ 2–1 „პორტუ“  Sporting CP 2–1 Porto // BeSoccer
  1809.04.1972ბარეირუ კუფ (ბარეირუ) 0–0 „სპორტინგი“  Fabril Barreiro 0–0 Sporting CP // BeSoccer
  1921.05.1972ლისაბონი „ბენფიკა“ 2–1 „სპორტინგი“  Benfica 2–1 Sporting CP // BeSoccer
  2028.05.1972ლისაბონი „სპორტინგი“ 2–0 „უნიაო ტომარი“   Sporting CP 2–0 Uniao Tomar // BeSoccer

პორტუგალიის ჩემპიონატი 1972–73

მომდევნო სეზონში 29 შეხვედრაში უკვე 19-ჯერ აიღო მეტოქეთა კარი.Sporting CP matches - Primeira Liga 1972/73 // BeSoccer „სპორტინგმა“ ტურნირის ფარგლებში გამართული 30 შეხვედრიდან — 15 მატჩი მოიგო, 7 ფრედ დაასრულა და 8 წააგო. საერთო ჯამში 37 ქულა მოაგროვა და სატურნირო ცხრილში მეხუთე ადგილი დაიკავა.

+ ჩატარებული მატჩები 1972-73 მოგება  ფრე  წაგება
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  გოლები
  შენიშვნა
  წყარო
  111.09.1972პორტუ „პორტუ“ 0–1 „სპორტინგი“  Porto 0–1 Sporting CP // BeSoccer
  217.09.1972ლისაბონი „სპორტინგი“ 2–0 „უნიაო ტომარი“  Sporting CP 4–0 Uniao Tomar // BeSoccer
  324.09.1972ფარუ „ფარენსე“ 1–3 „სპორტინგი“ Farense 1–3 Sporting CP // BeSoccer
  401.10.1972ლისაბონი „სპორტინგი“ 2–0 „ვიტორია“ (გიმ.)  Sporting CP 2–0 Vitória Guimarães // BeSoccer
  508.10.1972ლისაბონი „ბენფიკა“ 4–1 „სპორტინგი“ „ბენფიკას“ მხრიდან ოთხივე ბურთი ეუსებიომ გაიტანა — 25-ე, 34-ე, 86-ე და 89-ე წუთებზე.Benfica 4–1 Sporting CP // BeSoccer
  615.10.1972ლისაბონი „სპორტინგი“ 4–1 „ატლეტიკუ“  Sporting CP 4–1 Atlético CP // BeSoccer
  722.10.1972მონტიჟუ „მონტიჟუ“ 0–0 „სპორტინგი“   Montijo CD 0–0 Sporting CP // BeSoccer
  829.10.1972ლისაბონი „სპორტინგი“ 0–1 „ლეიშოინში“   Sporting CP 0–1 Leixões // BeSoccer
  905.11.1972პორტუ „ბოავიშტა“ 3–2 „სპორტინგი“   Boavista 3–2 Sporting CP // BeSoccer
  1012.11.1972ლისაბონი „სპორტინგი“ 4–0 „ბეირა-მარი“  Sporting CP 4–0 Beira Mar SC // BeSoccer
  1119.11.1972კოიმბრა „უნიაო კოიმბრა“ 1–5 „სპორტინგი“   União de Coimbra 1–5 Sporting CP // BeSoccer
  1226.11.1972ლისაბონი „სპორტინგი“ 0–1 კუფ (ბარეირუ)   Sporting CP 0–1 Fabril Barreiro // BeSoccer
  1303.12.1972ლისაბონი „სპორტინგი“ 5–1 „ბარეირენსე“  Sporting CP 5–1 FC Barreirense // BeSoccer
  1410.12.1972ლისაბონი „ბელენენსეში“ 2–2 „სპორტინგი“  Os Belenenses 2–2 Sporting CP // BeSoccer
  1517.12.1972ლისაბონი „სპორტინგი“ 1–0 „ვიტორია“ (სეტ.)  Sporting CP 1–0 Vitória Setúbal // BeSoccer
  1631.12.1972	ლისაბონი „სპორტინგი“ 0–3 „პორტუ“   Sporting CP 0–3 Porto // BeSoccer
  1707.01.1973ტომარი „უნიაო ტომარი“ 1–1 „სპორტინგი“   Uniao Tomar 1–1 Sporting CP // BeSoccer
  1814.01.1973ლისაბონი „სპორტინგი“ 4–0 „ფარენსე“  Sporting CP 4–0 Farense // BeSoccer
  1921.01.1973გიმარაინში „ვიტორია“ (გიმ.) 1–1 „სპორტინგი“   Vitória Guimarães 1–1 Sporting CP // BeSoccer
  2028.01.1973ლისაბონი „სპორტინგი“ 1–2 „ბენფიკა“   Sporting CP 1–2 Benfica // BeSoccer
  2104.02.1973ლისაბონი „ატლეტიკუ“ 1–0 „სპორტინგი“   Atlético CP 1–0 Sporting CP // BeSoccer
  2225.02.1973ლისაბონი „სპორტინგი“ 4–1 „მონტიჟუ“  Sporting CP 4–1 Montijo CD // BeSoccer
  2311.03.1973მატოზინიუში „ლეიშოინში“ 2–2 „სპორტინგი“  Leixões 2–2 Sporting CP // BeSoccer
  2401.04.1973ლისაბონი „სპორტინგი“ 1–0 „ბოავიშტა“   Sporting CP 1–0 Boavista // BeSoccer
  2515.04.1973ავეირუ „ბეირა-მარი“ 0–0 „სპორტინგი“   Beira Mar SC 0–0 Sporting CP // BeSoccer
  2622.04.1973ლისაბონი „სპორტინგი“ 3–1 „უნიაო კოიმბრა“   Sporting CP 3–1 Atlético CP // BeSoccer
  2713.05.1973ბარეირუ კუფ (ბარეირუ) 1–1 „სპორტინგი“  Fabril Barreiro 1–1 Sporting CP // BeSoccer
  2820.05.1973ბარეირუ „ბარეირენსე“ 1–4 „სპორტინგი“  FC Barreirense 1–4 Sporting CP // BeSoccer
  2903.06.1973ლისაბონი „სპორტინგი“ 1–0 „ბელენენსეში“   Sporting CP 1–0 Os Belenenses // BeSoccer

პორტუგალიის ჩემპიონატი 1973–74
1973-74 წლების სეზონში 30 თამაშში 46 გოლი გაიტანაSporting CP matches - Primeira Liga 1973/74 // BeSoccer და ევროპის ოქროს ბუცი მოიგო. ეს იყო ერთ სეზონში გატანილი გოლების რაოდენობის მიხედვით ევროპის რეკორდი, რომელსაც არგენტინელ ფეხბურთელთა შორის იგი 38 წელი ინარჩუნებდა. აღნიშნული რეკორდი მხოლოდ 2012 წელს დაემხო, როდესაც ლიონელ მესიმ ერთ სეზონში 50 ბურთის გატანა შეძლო.
„სპორტინგის“ შემადგენლობაში მონაწილეობა მიიღო და ერთი გოლიც შეაგდო ევროპის თასების მფლობელთა თასის გახმაურებულ მატჩში გლაზგოს „რეინჯერსის“ წინააღმდეგ; ეს იყო ტურნირის განმეორებითი მერვედფინალური შეხვედრა (პირველი მატჩი გლაზგოში „რეინჯერსმა“ 3–2 მოიგო), რომელიც 1971 წლის 3 ნოემბერს, ჟოზე ალვალადეს სტადიონზე გაიმართა. მატჩის ძირითადი დრო მასპინძელთა გამარჯვებით 3–2 დასრულდა. დაინიშნა დამატებითი დრო, რომელშიც მეტოქეებმა თითო ბურთი გაცვალეს — 4–3 „სპორტინგის“ სასარგებლოდ. წესით სტუმრად გატანილი გოლის წყალობით შოტლანდიელებს შემდეგი ეტაპის საგზური თამაშის დამთავრებისთანავე ეკუთვნოდათ, თუმცა ჰოლანდიელმა მსაჯმა ლორენს ვან რავენსმა გადაწყვიტა, რომ გამარჯვებულის გამოსავლენად გუნდებს მატჩისშემდგომი პენალტების სერია უნდა შეესრულებინათ.Rangers triumph in Europe 1972 // bbc.co.uk მართალია, „სპორტინგმა“ პენალტების სერიაში „რეინჯერსს“ აჯობა, თუმცა, საბოლოოდ, უეფას გადაწყვეტილებით, პენალტების სერიის შედეგი გაუქმდა და „რეინჯერსი“ სტუმრად გატანილი გოლის მოქმედი წესიდან გამომდინარე მომდევნო რაუნდში გავიდა, სადაც ჯერ „ტორინოს“ ბარიერი დაძლია (1–1; 1–0), შემდეგ მიუნხენის „ბაიერნის“ (1–1; 2–0) და ფინალში მოსკოვის „დინამოს“ დამარცხების (3–2) შემდეგ თასსაც დაეუფლა.Sporting, 50 años de la clasificación europea más efímera y surrealista

1971–1975 წლებში ლისაბონელთა მაისურით პორტუგალიის პირველობაზე 104 შეხვედრა ჩაატარა და ამდენივე გოლი შეაგდო მეტოქეთა კარებში. რაც შეეხება „სპორტინგის“ რიგებში პორტუგალიის თასზე და ევროთასებზე ჩატარებულ მატჩებს და გატანილ ბურთებს, აქაც შთამბეჭდავი შედეგიანობით გამოირჩა — 13 მატჩი და 12 გოლი პორტუგალიის თასზე, 14 მატჩი და 10 გოლი ევროთასებზე.

საერთო ჯამში, ყველა ტურნირის ჩათვლით, „სპორტინგის“ შემადგენლობაში ჩატარებულ 131 ოფიციალურ შეხვედრაში იასალდემ 126-ჯერ აიღო მეტოქეთა კარები.

 მარსელის „ოლიმპიკი“ 
1975 წლიდან მარსელის „ოლიმპიკის“ რიგებში გამოდიოდა. 1975-76 წლების სეზონში „ოლიმპიკის“ მაისურით საფრანგეთის პირველობაზე 31 მატჩი ჩაატარა და 19 გოლი შეაგდო. მომდევნო სეზონში 13 შეხვედრაში მხოლოდ 4-ჯერ აიღო მეტოქეთა კარი. 

მარსელელთა რიგებში მონაწილეობა მიიღო საფრანგეთის თასის ფინალურ შეხვედრაში ლიონის „ოლიმპიკის“ წინააღმდეგ, რომელიც 1976 წლის 12 ივნისს, „პარკ დე პრენსზე“ გაიმართა და მარსელის „ოლიმპიკის“ გამარჯვებით 2–0 დასრულდა.La finale de la 76e édition de la Coupe de France réunit le 12 juin 1976 au Parc des Princes, à Paris, deux équipes de Division 1 : l'Olympique de Marseille et l'Olympique Lyonnais. Les Marseillais de Marius Tresor, solides défensivement, s'imposent (2-0) grâce à des réalisations de Raoul Nogues (67e) et Sarr Boubacar (84e). Neuvième sacre pour l'OM dans l'épreuve.Marseille - Lyon // YouTube

 უმაღლესი დივიზიონი 

კლუბისეზონიმატჩიგოლისაშ. ინდეპენდიენტე1967-197011772 სპორტინგი 1971-1975131126 მარსელი1975-19774823 ნიუელს ოლდ ბოისი1977-198112055 ურაკანი198210 ჯამში1967-1982417276

 საერთაშორისო თასები 

გუნდისეზონიტურნირიმატჩი გოლი ინდეპენდიენტე1968ლიბერტადორესის თასი31 სპორტინგი 1973-1974ევროპის თასების მფლობელთა თასი84 სპორტინგი 1974-1975ევროპის ჩემპიონთა თასი21 ჯამში136

 სტატისტიკური შეჯამება 

მატჩი გოლისაშ.ეროვნული ლიგები382253ეროვნული თასები1412საერთაშორისო თასები2111არგენტინის ნაკრები173ჯამში434279

სანაკრებო კარიერა
1968–1974 წლებში არგენტინის ეროვნული ნაკრების შემადგენლობაში 17 შეხვედრა ჩაატარა, რომლის მაისურით პირველად 1968 წლის 3 აგვისტოს, ბრაზილიის ეროვნული ნაკრების წინააღმდეგ საერთაშორისო ამხანაგურ შეხვედრაში გამოვიდა მინდორზე. არგენტინელებმა თამაში ასეთი შემადგენლობით ჩაატარეს: რუბენ ომარ სანჩესი, რობერტო როდოლფო აგირე, ოსკარ მალბერნატი, ექტორ ალბერტო ოსტუა, რობერტო პერფუმო, ალფიო რუბენ ბასილე, ალბერტო რენდო, ხორხე რაულ სოლარი (რაულ არმანდო სავოი), კარლოს ხოსე ველიო (სესარ ლუის მენოტი), ოსკარ მასი და ექტორ იასალდე. მთ. მწვრთნელი: ხოსე მარია მინელია. მატჩი რიო-დე-ჟანეიროში „მარაკანაზე“ გაიმართა და ბრაზილიელთა გამარჯვებით, ანგარიშით 4–1 დასრულდა.Brazil 4–1 Argentina / 07 August 1968 // BeSoccer 
ეროვნული ნაკრების რიგებში უკანასკნელად 1974 წლის 26 ივნისს, ნიდერლანდების ნაკრების წინააღმდეგ დასავლეთ გერმანიის მსოფლიო ჩემპიონატის მეორე ჯგუფური ეტაპის შეხვედრაში ითამაშა.Argentina 0–4 Netherlands / 26 June 1974 // 11v11.com არგენტინელეთა რიგებში თამაშობდნენ: დანიელ კარნევალი, რამონ ერედია, რობერტო პერფუმო, ფრანსისკო სა, ენრიკე ვოლფი (რუბენ ოსკარ გლარია), კარლოს სკეო, რობერტო ტელჩი, რუბენ აიალა, აგუსტინ ბალბუენა, რენე ჰაუსმანი (მარიო კემპესი) და ექტორ იასალდე. მთ. მწვრთნელი: ვლადისლაო კაპი. მატჩი გელზენკირხენში გაიმართა და ნიდერლანდელთა გამარჯვებით, ანგარიშით 4–0 დასრულდა.Los 50 mejores partidos de la historia // MarcaHolanda 4-0 Argentina / Mundial 1974 // Marca

1969 წლის 27 ივლისიდან 31 აგვისტოს ჩათვლით გაიმართა მექსიკის მსოფლიო ჩემპიონატის საკვალიფიკაციო მატჩები პერუს, ბოლივიისა და არგენტინის ეროვნულ გუნდებს შორის. იასალდემ არგენტინელთა მიერ გამართული 4 მატჩიდან სამ შეხვედრაში მიიღო მონაწილეობა. არგენტინელებმა ოთხიდან ერთი მოიგეს, ერთი ფრედ დაამთავრეს და ორი დათმეს. გადამწყვეტი შეხვედრა პერუელებთან, რომელიც ბუენოს-აირესში გაიმართა და რომელშიც მასპინძლებს მხოლოდ გამარჯვება ესაჭიროებოდათ, ფრედ — 2–2 დასრულდა, რამაც მექსიკის მსოფლიო ჩემპიონატის საგზური პერუელებს არგუნა. ეს იყო ერთადერთი შემთხვევა, როდესაც არგენტინამ ვერ შეძლო მსოფლიო ჩემპიონატის ფინალურ ეტაპზე კვალიფიცირება.A 35 años de un fatídico empate con los peruanos

ექტორ იასალდემ არგენტინის ეროვნული ნაკრების მაისურით სულ სამი ბურთი გაიტანა. პირველი გოლი მან პერუელებთან გამართულ ამხანაგურ შეხვედრაში შეაგდო. მატჩი 1968 წლის 29 აგვისტოს ლიმას ეროვნულ სტადიონზე გაიმართა და ფრედ — 2–2 დასრულდა. არგენტინელებმა შემდეგი შემადგენლობით ითამაშეს: ედგარდო ნორბერტო ანდრადა, რაფაელ ალბრეხტი, რობერტო პერფუმო, ალბერტო რენდო, როდოლფო ფიშერი, ექტორ იასალდე (ანხელ მანუელ სილვა), ალფიო რუბენ ბასილე (რობერტო როდოლფო აგირე), ლოპესი, ექტორ სალვადორ მინიტი, ექტორ ალბერტო ოსტუა (ხორხე რაულ სოლარი) და რაულ არმანდო სავოი.Peru 2–2 Argentina / 29 August 1968 // BeSoccer

თავისი მეორე და მესამე სანაკრებო გოლი მან დასავლეთ გერმანიის მსოფლიო ჩემპიონატის პირველი ჯგუფური ეტაპის მესამე შეხვედრაში ჰაიტის ეროვნულ ნაკრებს გაუტანა. მატჩი 1974 წლის 23 ივნისს მიუნხენის „ოლიმპიაშტადიონზე“ გაიმართა და არგენტინელთა გამარჯვებით — 4–1 დასრულდა. ამ მატჩში არგენტინელთა ღირსებას იცავდნენ: დანიელ კარნევალი, რამონ ერედია, რობერტო პერფუმო, ფრანსისკო სა, ენრიკე ვოლფი, კარლოს ბაბინგტონი, რობერტო ტელჩი, რუბენ აიალა, მარიო კემპესი (აგუსტინ ბალბუენა), რენე ჰაუსმანი (მიგელ ანხელ ბრინდისი) და ექტორ იასალდე.Argentina v Haiti | First Round | 1974 FIFA World Cup Germany™

მისი მონაწილეობით გამართული 17 შეხვედრიდან არგენტინის ეროვნულმა ნაკრებმა 8 შეხვედრა ფრედ დაამთავრა, 6 შეხვედრა დათმო და მხოლოდ სამ შეხვედრაში გაიმარჯვა — ბოლივიის (1–0), საფრანგეთისა (2–0) და ჰაიტის ეროვნულ გუნდებთან (4–1). ამ 17 შეხვედრაში არგენტინელებმა მეტოქის კარში 22 ბურთი გაიტანეს, ხოლო საკუთარ კარში 29 ბურთი მიიღეს.

სანაკრებო მატჩები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  გოლები
  შენიშვნა
  შეჯიბრება
  წყარო  
  ვიდეო
  107.08.1968რიო-დე-ჟანეირო4–1 ზოგიერთი წყაროს მიხედვით ბრაზილიელთა გუნდის შემადგენლობა წარმოდგენილი იყო გუანაბარას შტატის ნაკრების ფეხბურთელებით. ამხანაგურიBrazil 4–1 Argentina / Maracanã, Rio de Janeiro // 11v11.comArgentina National Team Archive 1961-1970 // rsssf   211.08.1968ბელუ-ორიზონტი3–2 ზოგიერთი წყაროს მიხედვით ბრაზილიელთა გუნდის შემადგენლობა წარმოდგენილი იყო მინას-ჟერაისის შტატის ნაკრების ფეხბურთელებით.ამხანაგურიBrazil 3–2 Argentina / Estádio Mineirão, Belo Horizonte // 11v11.com   329.08.1968ლიმა2–2ამხანაგურიPeru 2–2 Argentina / Estadio Nacional, Lima // 11v11.com   401.09.1968ლიმა1–1 ამხანაგურიPeru 1–1 Argentina / Estadio Nacional, Lima // 11v11.com   504.12.1968სანტიაგო2–1 დიტბორნის თასიChile 2–1 Argentina / Estadio Nacional Julio Martínez Prádanos, Santiago   622.12.1968მარ-დელ-პლატა1–1  ამხანაგურიArgentina 1–1 Yugoslavia / Estadio General San Martín, Mar del Plata   719.03.1969როსარიო1–1  ამხანაგურიArgentina 1–1 Paraguay / Rosario // 11v11.com   828.05.1969სანტიაგო1–1  * Chile 1–1 Argentina / Santiago, Chile   903.08.1969ლიმა1–0 მსოფ. შესარჩევიPeru 1–0 Argentina / Estadio Nacional, Lima   1024.08.1969ბუენოს-აირესი1–0  მსოფ. შესარჩევიArgentina 1–0 Bolivia / Estadio Bombonera, Buenos Aires // 11v11.com
  1131.08.1969ბუენოს-აირესი2–2  მსოფ. შესარჩევიArgentina 2–2 Peru / Estadio Bombonera, Buenos Aires // 11v11.com
  1222.10.1970ასუნსიონი1–1  ამხანაგურიParaguay 1–0 Argentina / Asuncion // 11v11.com   1312.01.1971მარ-დელ-პლატა2–0  ამხანაგურიArgentina 2–0 France / Estadio General San Martín, Mar del Plata   1426.05.1974ამსტერდამი4–1 ამხანაგურიNetherlands 4–1 Argentina / Olympic, Amsterdam // 11v11.com   1519.06.1974შტუტგარტი1–1 მსოფ. ჩემპ. 1974Argentina 1–1 Italy / Neckarstadion, Stuttgart // 11v11.comArgentina v Italy | 1974 FIFA World Cup Germany™ | Full Match Replay
  1623.06.1974მიუნხენი4–1 მსოფ. ჩემპ. 1974Argentina 4–1 Haiti / Olympiastadion, Munich // 11v11.comArgentina v Haiti | 1974 FIFA World Cup Germany™ | Full Match Replay
  1726.06.1974გელზენკირხენი4–0  მსოფ. ჩემპ. 1974Netherlands 4–0 Argentina / Park Gelsenkirchen // 11v11.com  Netherlands v Argentina | 1974 FIFA World Cup Germany™ | Full Match Replay

 მსოფლიო ჩემპიონატზე 
ექტორ იასალდემ მხოლოდ ერთ, 1974 წლის მსოფლიო ჩემპიონატზე იასპარეზა, სადაც არგენტინის ნაკრების მიერ ჩატარებული 6 შეხვედრიდან სამ შეხვედრაში მიიღო მონაწილეობა და 2 ბურთი გაიტანა.მსოფლიო ჩემპიონატი 1974 // fifa.comHector Yazalde in the World Cups // thesoccerworldcups.com

                    1974     22  თავდამსხმელი  3  2  1  1  1  

თამაშის სტილი
ფეხბურთის სპეციალისტების შეფასებით იასალდე თავდამსხმელისთვის აუცილებელი საუკეთესო მონაცემებით გამოირჩეოდა: თანაბრად ფლობდა ორივე ფეხს და არანაკლებ კარგად თამაშობდა თავით. გააჩნდა ბურთის დამუშავების მაღალი ტექნიკა, როგორც ბურთის მიღებისას და მცველებთან ორთაბრძოლისას, ასევე შეტევის დამამთავრებელ ფაზებში, როდესაც საჭირო ხდებოდა სწრაფი გადაწყვეტილებების მიღება. გამოირჩეოდა ძლიერი და ზუსტი დარტყმით, ზუსტი პასებით და განსაკუთრებული საგოლე ალღოთი. ჰქონდა თამაშისა და მოედნის შესანიშნავი ხედვა და რთული სათამაშო სიტუაციებიდან საუკეთესო გამოსავლის მონახვის უნარი. საჭიროების შემთხვევაში უნარიანად იყენებდა დრიბლინგს და ზუსტად ირჩევდა შეტევისა თუ კომბინაციის გაგრძელების საუკეთესო ვარიანტს. კარგად გრძნობდა პარტნიორს და თავადაც საუკეთესო პარტნიორი იყო თანაგუნდელთათვის. იმ შემთხვევებშიც კი, როდესაც თავადაც შეეძლო მეტოქის კარის აღება, უკეთეს სათამაშო პოზიციაში მყოფ პარტნიორს არასდროს უგვიანებდა საგოლე გადაცემას. გამოირჩეოდა მებრძოლი ხასიათით და არ გაურბოდა მცველებთან ორთაბრძოლას. მიუხედავად იმისა, რომ არ გამოირჩეოდა განსაკუთრებული ათლეტური მონაცემებითა და დიდი ფიზიკური ძალით, დახვეწილი ტექნიკისა და შექმნილ სიტუაციაში სწრაფი ორიენტირების უნარის წყალობით, მეტწილად გამარჯვებული გამოდიოდა მცველებთან ორთაბრძოლების დროს. შეეძლო ცრუ მოძრაობით, მახვილგონივრული მანევრითა და მოწინააღმდეგეთათვის მოულოდნელი გადაწყვეტილებით უკან მოეტოვებინა და „მოეტეხა“ არა მხოლოდ უშუალო მეურვე, არამედ მეტოქის დაცვის მთელი ხაზი და თავად დაეგვირგვინებინა შეტევა. პიროვნული და პროფესიული თვისებებიდან გამომდინარე სარგებლობდა თანაგუნდელთა და გულშემატკივართა განსაკუთრებული სიყვარულით, რომელთა უმრავლესობა მას თავისი დროის ერთ-ერთ ყველაზე ელეგანტურ ფეხბურთელად მიიჩნევდა.Carmen. "Nunca me separei e ainda hoje sou Yazalde"

 სტატისტიკა 
 საკლუბო 
20px მონაცემები განახლებულია სპორტული კარიერის ბოლოს.

 კლუბი დივიზიონი სეზონი ლიგა თასი (1)  (2) ჯამში (3) საშ. მატჩი გოლი მატჩი გოლი მატჩი გოლი მატჩი გოლიინდეპენდიენტე1.ªმ-196710----100,00ნ-1967910----9101,11მ-19682111--4125120,48ნ-1968137----1370,53მ-1969178----1780,47ნ-19691712----17120,70მ-19702012----20120,60ნ-19701511----15110,73 სულ  113 71 0 0 4 1 117 72 0,61სპორტინგი1.ª1971-72209304427130,481972-732919572136270,751973-742946--6435501,421974-752630552133361,09 სულ  104 104 13 12 14 10 131 126 0,96მარსელი1.ª1975-763119102034190,551976-77134--101440,28 სულ  44 23 1 0 3 0 48 23 0,47ნიუელს ოლდ ბოისი1.ªნ-1977136----1360,46მ-19782410----24100,41ნ-1978105----1050,50მ-1979127----1270,58ნ-1979127----1270,58მ-198053----530,60ნ-19801811----18110,61მ-1981256----2560,24ნ-198110----100,00 სულ  120 55 0 0 0 0 120 55 0,45ურაკანი1.ªნ-198210----100,00 სულ  1 0 0 0 0 0 1 0 0,00 სულ ჯამში  382 253 14 12 21 11 417 276 0,66<div id="2">(1) პორტუგალიის თასის და საფრანგეთის თასის მონაცემების ჩათვლით.
<div id="2">(2) ლიბერტადორესის თასის, უეფა-ს თასების მფლობელთა თასის, ევროპის ჩემპიონთა თასის და უეფა-ს თასის მონაცემების ჩათვლით.
<div id="3">(3) ამხანაგურ შეხვედრებში გატანილი გოლების გარდა.

 სანაკრებო 
ეროვნულინაკრებიწლებიამხანაგურიმუნდიალიდიტბორნის თასისხვაჯამშიმატჩიგოლიმატჩიგოლიმატჩიგოლიმატჩიგოლიმატჩიგოლიარგენტინა196851--10--61196930----2050197000----1010197110------1019741032----42სულ ჯამში  10  1  3  2  1  0  3  0  17  3

 ფაქტები 
1974 წელს, როგორც საუკეთესო ბომბარდირს, ევროპის ოქროს ბუცის პრიზად იასალდეს ტოიოტას მარკის ავტომობილი გადასცეს, რომელიც მან გაყიდა, ხოლო მიღებული თანხა თანაგუნდელებს გაუნაწილა.

იასალდე იყო პირველი არგენტინელი და პირველი სამხრეთამერიკელი ფეხბურთელი, რომელსაც ევროპის ოქროს ბუცი გადაეცა.

ლისაბონის „სპორტინგის“ ფეხბურთელთაგან იასალდეს შემდეგ მხოლოდ ბრაზილიელმა მარიო ჟარდელმა () შეძლო ევროპის ოქროს ბუცის მოპოვება, როდესაც 2001–02 წლების სეზონზე პორტუგალიის პირველობაზე 42 ბურთი გაიტანა.The Golden Shoe winners // European Sports Media

ევროპის ოქროს ბუცის ლაურეატებს შორის იასალდეს გატანილი ბურთების რაოდენობის მხრივ (46 გოლით), მეოთხე საუკეთესო მაჩვენებელი აქვს ლიონელ მესის (50; „ბარსელონა“; 2011–12), კრიშტიანუ რონალდუს (48; მადრიდის „რეალი“; 2014–15) და დუდუ ჯორჯესკუს (47; ბუქარესტის „დინამო“; 1974–75) შემდეგ.Todos los ganadores de la Bota de Oro // marca.com

1973 წლის 7 ოქტომბერს, პორტუგალიის პირველობაზე გამართულ პირველი წრის შეხვედრაში ლისაბონის „ორიენტალთან“, რომელიც „სპორტინგმა“ 7–0 მოიგო, იასალდემ 4 ბურთი გაიტანა.Oriental Lisboa 0–7 Sporting CP // BeSoccer

1974 წლის 17 თებერვალს, პორტუგალიის პირველობაზე გამართულ მეორე წრის შეხვედრაში იმავე ლისაბონის „ორიენტალთან“, რომელიც „სპორტინგმა“ ამჯერად, 8–0 მოიგო, იასალდემ 5 ბურთი გაიტანა.Sporting CP 8–0 Oriental Lisboa // BeSoccerSporting CP » Record against Oriental de Lisboa

პორტუგალიაში, „სპორტინგის“ შემადგენლობაში თამაშის დროს მის მიმართ განსაკუთრებულ სიმპათიებს მეტოქე გუნდების, მათ შორის განსაკუთრებით „ბენფიკას“ გულშემატკივრები გამოხატავდნენ. ფეხბურთის მოყვარულებს თავი დაამახსოვრა, როგორც თავმდაბალმა და გულისხმიერმა, უბრალოებით, ადამიანური ღირსებითა და მაღალი პროფესიონალიზმით დაჯილდოებულმა და ყოველგვარ ვარსკვლავურ დაავადებას მოკლებულმა ადამიანმა. მინდორს მიღმა გამორჩეულად კარგი ურთიერთობა ჰქონდა მინდორზე მის მოწინააღმდეგესთან, ყველა დროის ერთ-ერთ უდიდეს პორტუგალელ ფეხბურთელთან ეუსებიოსთან.

მისი მეუღლე იყო პორტუგალიელი მოდელი და მსახიობი კარმენ იასალდე — ნამდვილი სახელი მარია დუ კარმუ (; დ. 29 მაისი, 1950). დაქორწინდნენ 1973 წლის 16 ივლისს ბუენოს-აირესში, სან-კარლოსის ბაზილიკაში. ხოლო მანამდე, იმავე წლის მაისში მათ შეეძინათ ვაჟი გონსალო იასალდე.

 გალერეა 

 მიღწევები 

 საკლუბო 
კლუბიტიტულიწელიწყარო ინდეპენდიენტეპრიმერა დივიზიონინ-1967  ინდეპენდიენტეპრიმერა დივიზიონიმ-1970  სპორტინგიპორტუგალიის თასი1972-1973  სპორტინგიპრიმეირა ლიგა1973-1974  ოლიმპიკი მარსელისაფრანგეთის თასი1975-19761976 - Olympique de Marseille - Olympique Lyonnais (2-0) 

 ინდივიდუალური 

მიღწევები · ჯილდოები · პრიზებიწელიშენიშვნაწყაროწლის საუკეთესო ფეხბურთელი არგენტინაში1970 Futbolista del año en Argentina პორტუგალიის თასის საუკეთესო ბომბარდირი1973ევროპის ოქროს ბუცი საუკეთესო ბომბარდირისთვის  1974European Golden Shoe (Golden Boot) Winners Listპორტუგალიის ლიგის საუკეთესო ბომბარდირი (46 გოლი)1974პორტუგალიის ჩემპიონატის რეკორდსმენი ერთ სეზონში გატანილი გოლების რაოდენობით: 46 გოლიHéctor Yazalde Máximo goleador 1974, 1975Disparado hacia los 46 goles de Chirola // Marca.comპორტუგალიის ლიგის საუკეთესო ბომბარდირი (30 გოლი)1975

 ლიტერატურა 




 ბიბლიოგრაფია 





რესურსები ინტერნეტში

 Piraña: La cuna del gol 
 Todos unos burros 
 Las dos caras de la moneda
 Murió Chirola Yazalde, un goleador de raza 

  თემატური საიტები
  AFS · BDFA · BeSoccer · FBref.com · FootballDatabase.eu · ForaDeJogo · FutbolFactory · Futbolistas · Kooora · National Football Teams.com · Pes Miti Del Calcio · playmarkerstats.com · Transfermarkt · WorldFootball.net · oGol 
  ვიდეო
  Goles de Héctor Yazalde en Independiente · Hector Yazalde (Chirola) - Sporting CP · Héctor Yazalde vs Benfica Lisbona Coppa di Portogallo 1971-1972  
  ფოტო
  IMAGO  
  მედია
  El Gráfico ·  Marca · Observador  

კომენტარები

სქოლიო

კატეგორია:დაბადებული 29 მაისი
კატეგორია:დაბადებული 1946
კატეგორია:გარდაცვლილი 18 ივნისი
კატეგორია:გარდაცვლილი 1997
კატეგორია:არგენტინელი ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ინდეპენდიენტეს ფეხბურთელები
კატეგორია:ნიუელს ოლდ ბოისის ფეხბურთელები
კატეგორია:ურაკანის ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:ლისაბონის სპორტინგის ფეხბურთელები
კატეგორია:ლიგა 1-ის ფეხბურთელები
კატეგორია:ოლიმპიკი მარსელის ფეხბურთელები
კატეგორია:არგენტინის ნაკრების ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები